**OPĆINA KAŠTELIR-LABINCI-CASTELLIERE-S.DOMENICA**, Kaštelir 113, 52464 Kaštelir, OIB: 92974208191, koju zastupa Općinski načelnik Đulijano Petrović, kao davatelj financijske potpore (u nastavku teksta: Općina Kaštelir-Labinci-Castelliere-S.Domenica)

i

**UDRUGA \_\_\_\_\_\_\_\_\_\_\_\_\_\_\_\_\_\_\_**,\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_, RNO: \_\_\_\_\_\_\_\_\_\_\_\_\_\_\_\_, zastupana po \_\_\_\_\_\_\_\_\_\_\_\_\_\_\_\_\_, kao korisnik financijske potpore (u nastavku teksta: korisnik),

kao stranke potpisnice, sklopile su dana \_\_\_\_. \_\_\_\_\_\_\_\_\_\_\_\_\_ 2025. godine sljedeći:

**U G O V O R**

**O FINANCIJSKOJ POTPORI PROJEKTU/PROGRAMU IZ**

**PRORAČUNA OPĆINE KAŠTELIR-LABINCI-CASTELLIERE-S.DOMENICA ZA 2025. GODINU**

**Članak 1.**

Stranke potpisnice suglasne su da je Općina Kaštelir-Labinci-Castelliere-S.Domenica, dana 03.02.2025. godine objavila Javni poziv za financiranje programa i projekata od interesa za opće dobro iz Proračuna Općine Kaštelir-Labinci-Castelliere-S.Domenica za 2025. godinu koji je trajao do 03.03.2025. godine, a u okviru kojega je svoju prijavu dostavio i korisnik.

Povjerenstvo Općine Kaštelir-Labinci-Castelliere-S.Domenica za ocjenjivanje zaprimljenih prijava na predmetni Javni poziv predložilo je Općini Kaštelir-Labinci-Castelliere-S.Domenica da dodijeli korisniku financijska sredstva za 2025. godinu, nakon čega je proveden postupak pregovaranja između Općine Kaštelir-Labinci-Castelliere-S.Domenica i korisnika, kojim su utvrđene aktivnosti koje će korisnik provesti u okviru programa/projekta \_\_\_\_\_\_\_\_\_\_\_\_\_\_\_\_\_\_\_\_\_\_ te ukupna vrijednost prijavljenih aktivnosti korisnika, koja iznosi \_\_\_\_\_\_\_\_\_\_\_\_ kuna.

Po provedenoj natječajnoj proceduri, Općinski načelnik Općine Kaštelir-Labinci-Castelliere-S.Domenica donio je Odluku o dodjeli financijskih sredstava kojom je korisniku za projekt/program \_\_\_\_\_\_\_\_\_\_\_\_\_\_\_\_\_\_\_\_\_ u 2025. godini dodijelio ukupan iznos od \_\_\_\_\_\_\_\_\_\_\_\_\_\_ €.

Razdoblje trajanja financijske potpore je do 31. prosinca 2025. godine, a produženje trajanja financijske potpore nije moguće u okviru ovog Ugovora.

**Članak 2.**

Sredstva iz prethodnog članka osigurana su Proračunom Općine Kaštelir-Labinci-Castelliere-S.Domenica za 2025. godinu, na razdjelu 003 Sredstva za gospodarstvo, komunalni sustav, društvene djelatnosti i ostalo, u programu \_\_\_\_\_\_\_\_\_\_\_\_\_\_\_\_, pod aktivnošću \_\_\_\_\_\_\_\_\_\_, na poziciji plana R\_\_\_\_\_\_, konto \_\_\_\_\_\_\_\_\_.

**Članak 3.**

Sredstva iz prethodnog članka mogu se koristiti isključivo za svrhu definiranu opisnim obrascem i obrascem proračuna.

Sredstva iz prethodnog članka isplatit će se na IBAN korisnika, broj: HR\_\_\_\_\_\_\_\_\_\_\_\_\_\_\_\_, otvoren u \_\_\_\_\_\_\_\_\_\_ banci, prema realizaciji prihoda Proračuna, uz mogućnost drukčije dinamike isplate koju na temelju pisanog zahtjeva može odobriti Općinski načelnik.

Isplate korisniku će se vršiti na temelju podnesenog pisanog zahtjeva od strane korisnika.

**Članak 4.**

Radi kontrole namjenskog korištenja sredstava korisnik se obvezuje da će Općini Kaštelir-Labinci-Castelliere-S.Domenica dostaviti Izvještaj o provedbi aktivnosti i utrošku sredstava koji treba sadržavati:

1. opisni izvještaj „OPI“ (i dostavlja ga u tiskanom obliku poštom),
2. financijski izvještaj „FINI“ (i dostavlja ga u tiskanom obliku poštom),
3. dokumentaciju i priloge na zahtjev davatelja financijske potpore:

* Godišnji financijski izviještaj,
* priloge vezane uz provedbu aktivnosti i dokaze o provedbi aktivnosti (potpisne liste, evaluacijske listiće, fotografije s događanja, primjerke publikacija i dr.),
* za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode,
* za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća,
* ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.

Izvješća iz prethodnog stavka dostavljaju se u roku do 28. veljače 2023. godine, na propisanim obrascima „OPI“ te „FINI“ kojim se obuhvaćaju svi troškovi korisnika za predmetno razdoblje, neovisno o izvoru prihoda.

**Članak 5.**

Općina Kaštelir-Labinci-Castelliere-S.Domenica pridržava pravo kontinuiranog praćenja i vrednovanja izvršenja te preispitivanje financija i troškova u bilo koje vrijeme trajanja financiranja te u razdoblju od 3 godine od dana završetka trajanja financijske potpore.

Općina Kaštelir-Labinci-Castelliere-S.Domenica može neposrednu kontrolu iz prethodnog stavka ovog ugovora obaviti u vlastitim prostorijama ili kroz terenski posjet prostorijama korisnika, a o namjeri izvršenja neposredne kontrole dužna je prethodno obavijestiti korisnika, barem sedam dana prije planiranog izvršenja kontrole.

**Članak 6.**

Korisnik potpisom ovog Ugovora ovlašćuje Općinu Kaštelir-Labinci-Castelliere-S.Domenica da radi nadzora namjenskog korištenja sredstava iz čl. 1. Ugovora može neposredno kontaktirati sve pravne i fizičke osobe kojima je prema priloženoj dokumentaciji korisnik isplatio novčana sredstva koja je dobio od davatelja za financiranje aktivnosti.

**Članak 7.**

Korisnik se obvezuje pravodobno pismenim putem obavijestiti Općinu Kaštelir-Labinci-Castelliere-S.Domenica o manjim i većim izmjenama ugovora.

Manje izmjene ugovora ne zahtijevaju izradu Dodatka ugovoru, a mogu biti:

* izmjene proračuna između proračunskih poglavlja manje od 15%,
* promjena bankovnog računa korisnika,
* promjena adrese ili drugih kontakata korisnika,
* male promjene aktivnosti koje ne utječu na njegov opseg i ciljeve (npr. manje promjene u vremenskom rasporedu provedbe aktivnosti).

Veće izmjene ugovora su:

* izmjene proračuna između proračunskih poglavlja veće od 15%,
* dodatak novih aktivnosti,
* promjena aktivnosti koja značajno utječe na opseg i ciljeve.

Veće izmjene ugovora zahtijevaju izradu Dodatka ugovoru i njegovo potpisivanje od strane oba potpisnika. Kod svake obavijesti od strane korisnika Općina Kaštelir-Labinci-Castelliere-S.Domenica će odlučiti radi li se o manjoj ili većoj izmjeni i sukladno tome je li potrebno izraditi Dodatak ugovoru. Zahtjev za većim izmjenama ugovora korisnik dostavlja davatelju u pisanom obliku s obrazloženjem i popratnom dokumentacijom kojom se opravdava taj zahtjev.

Izmjene ugovornih obveza korisnik može zatražiti najkasnije 30 dana prije isteka razdoblja trajanja financijske potpore. Svaka izmjena ugovornih obveza treba biti zatražena i odobrena u pisanom obliku.

Dodatak ugovoru ne može imati za cilj ili posljedicu unošenje promjena u ugovor koje bi dovele u pitanje odluku o dodjeli financijskih sredstava ili bile u suprotnosti s ravnopravnim odnosom prema drugim podnositeljima zahtjeva. Najviši iznos financijskih sredstava naveden u ugovoru ne može se povećavati.

Jedinstveni upravni odjel Općine Kaštelir-Labinci-Castelliere-S.Domenica ima pravo ne odobriti prenamjenu dijela sredstava ako se time bitno mijenja sadržaj i priroda prijavljenih i odobrenih aktivnosti ili ako zahtjev nema utemeljenje u objektivnim razlozima za prenamjenu.

Odluku o odobrenju ili neodobrenju izmjena davatelj mora donijeti u roku od 5 radnih dana od dostave obavijesti od strane korisnika.

**Članak 8.**

Ako Općina Kaštelir-Labinci-Castelliere-S.Domenica utvrdi da:

* je korisnik nenamjenski koristio sredstva,
* korisnik nije izvršio aktivnosti u ugovorenom roku,
* korisnik nije podnio odgovarajuće izvješće u roku i sa sadržajem određenim ovim ugovorom,
* korisnik ne omogućava Općini Kaštelir-Labinci-Castelliere-S.Domenica nadzor nad namjenskim korištenjem sredstava financijske potpore ovog ugovora,
* korisnik ne poštuje odredbe Ugovora o vidljivosti programa,

obustavit će daljnju isplatu, a korisnik će biti dužan vratiti primljena nenamjenski utrošena ili neutrošena sredstva uz obračunate zakonske zatezne kamate.

Nenamjenskim korištenjem smatrat će se svako odstupanje od iznosa pojedinih stavki iz proračuna programa.

Ako Općina Kaštelir-Labinci-Castelliere-S.Domenica utvrdi da korisnik nije ispunio ugovorne obveze, osim konzumiranja prava na povrat više uplaćenih sredstava u Proračun Općine Kaštelir-Labinci-Castelliere-S.Domenica, uskratit će mu pravo na financijsku potporu u naredne dvije godine.

**Članak 9.**

Ako Općina Kaštelir-Labinci-Castelliere-S.Domenica iz rezultata utvrđenih terenskom kontrolom provedbe aktivnosti utvrdi da je visina stvarno utrošenih sredstava 20% niža od iznosa isplaćene financijske potpore, obustavit će isplatu sredstava dok korisnik ne utroši ranije isplaćena sredstva.

Ako Jedinstveni upravni odjel Općine Kaštelir-Labinci-Castelliere-S.Domenica utvrdi da korisnik uz Izvješće nije dostavio uredno ispunjeni obrazac, odnosno ukoliko nedostaju potrebni prilozi iz kojih se može utvrditi pravovaljani utrošak sredstava financijske potpore, pisanim će putem obavijestiti istoga o uočenim nedostacima te ga pozvati na dostavu istih u roku od 8 dana od dana primitka obavijesti. Ukoliko korisnik u danom roku ne otkloni nedostatke, trošak će se smatrati neprihvatljivim, a Općina Kaštelir-Labinci-Castelliere-S.Domenica će zatražiti povrat više uplaćenog iznosa financijske potpore.

Ako Općina Kaštelir-Labinci-Castelliere-S.Domenica iz bilo kojeg razloga predviđenog ovim Ugovorom kao i bilo kojeg drugog opravdanog razloga zatraži povrat sredstava, korisnik ih je obvezan uplatiti na IBAN Općine Kaštelir-Labinci-Castelliere-S.Domenica broj: HR0423800061859700000, poziv na broj 68, 7781 – OIB udruge, bez odgode, a najkasnije u roku 15 dana od dana kad je zatražen povrat sredstava.

**Članak 10.**

Korisnik aktivnosti provodi na vlastitu odgovornost i u skladu s opisnim obrascem i obrascem proračunom, koji su sastavni dio ugovora.

**Članak 11.**

Općina Kaštelir-Labinci-Castelliere-S.Domenica ne snosi odgovornost za neposrednu ili posrednu, za štete proizašle iz bilo koje aktivnosti korisnika u provedbi ugovorenog programa ili projekta.

**Članak 12.**

Korisnik se obvezuje u svim obavijestima koje se tiču aktivnosti koju financijski podupire Općina Kaštelir-Labinci-Castelliere-S.Domenica, uključujući i one iznijete na konferencijama ili seminarima, navesti da provedbu aktivnosti financijski podupire Općina Kaštelir-Labinci-Castelliere-S.Domenica te se obvezuje na svim tiskanim, video i drugim materijalima vezanim uz program istaknuti logotip i naziv Općine Kaštelir-Labinci-Castelliere-S.Domenica kao institucije koja daje potporu njihovom radu te istaknuti sljedeću rečenicu: „Provedbu aktivnosti sufinancira Općina Kaštelir-Labinci-Castelliere-S.Domenica“ .

Sve publikacije udruge, u bilo kojem obliku i preko bilo kojeg medija, uključujući internet moraju sadržavati sljedeću izjavu: „Ovaj je dokument izrađen uz financijsku potporu Općine Kaštelir-Labinci-Castelliere-S.Domenica. Sadržaj ovoga dokumenta u isključivoj je odgovornosti (naziv udruge) i ni pod kojim se uvjetima ne može smatrati kao odraz stajališta Općine Kaštelir-Labinci-Castelliere-S.Domenica“.

Općina Kaštelir-Labinci-Castelliere-S.Domenica obvezuje korisnika da sadržaj publikacija, letaka, plakata i drugih promidžbenih materijala dostavi na prethodno odobrenje, a ukoliko korisnik to ne učini, isto će se tretirati kao neprihvatljivi trošak.

Korisnik je suglasan da Općina Kaštelir-Labinci-Castelliere-S.Domenica objavi njegov naziv i adresu, svrhu financijskih sredstava, najviši iznos sredstava i stopu financiranja prihvatljivih troškova programa ili projekta sukladno ugovoru te da koristi i objavljuje dostavljene mu fotografije, video i audio zapise povezane s provedbom aktivnosti za koje Općina Kaštelir-Labinci-Castelliere-S.Domenica daje potporu, u cilju promocije financijskih potpora i ilustracije razvoja civilnoga društva u Općini Kaštelir-Labinci-Castelliere-S.Domenica.

**Članak 13.**

Stranke potpisnice suglasne su da doprinos rada volontera može biti priznat kao oblik sufinanciranja. Vrijednost volonterskog rada određuje se u iznosu koji se dobiva dijeljenjem iznosa prosječne mjesečne neto plaće s prosječnim brojem radnih sati u mjesecu. Za potrebe izvještavanja o pokazateljima provedbe aktivnosti, korisnik će izvještavati samo u okvirima u ovom stavku navedene vrijednosti volonterskog sata.

**Članak 14.**

Stranke potpisnice suglasne su da će zajedno stvarati uvjete za razvoj civilnog društva u Kašteliru te povećanje društvenih vrijednosti zajednice u kojoj djeluju. S tom svrhom, korisnik će se aktivno uključiti u aktivnosti Općine Kaštelir-Labinci-Castelliere-S.Domenica ili njegovih ustanova, a sve prema dogovoru s Jedinstvenim upravnim odjelom Općine Kaštelir-Labinci-Castelliere-S.Domenica.

**Članak 15.**

Potpisom ovog ugovora korisnik se obvezuje da kao korisnik bespovratnih sredstava iz javnih izvora od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za cijelo vrijeme trajanja ovog Ugovora.

**Članak 16.**

Za svaki oblik komunikacije (dostavu obavijesti o izmjenama i dopunama ugovora te dostavu izvještaja) koji je povezan s ovim ugovorom potrebno je navesti KLASU ugovora i naziv programa te ga poslati na sljedeće adrese:

* za Općinu Kaštelir-Labinci-Castelliere-S.Domenica: Općina Kaštelir-Labinci-Castelliere-S.Domenica, Jedinstveni upravni odjel, Kaštelir 113, 52464 Kaštelir ili e-mail: pisarna@kastelir-labinci.hr,
* za korisnika: adresa sjedišta ili adresa elektronske pošte korisnika za korespondenciju.

**Članak 17.**

Stranke potpisnice preuzimaju obvezu čuvanja svih dokumenata, podataka ili drugih relevantnih materijala dostavljenih u provedbi aktivnosti najmanje sedam godina od odobrenja završnog izvješća od strane Općine Kaštelir-Labinci-Castelliere-S.Domenica.

**Članak 18.**

Mogući sporovi iz ovog Ugovora rješavat će se sporazumno, a ako to neće biti moguće, ugovara se nadležnost mjesno nadležnog suda.

**Članak 19.**

Na elemente koji nisu uređeni ovim Ugovorom na odgovarajući se način primjenjuju odredbe Pravilnika o financiranju programa i projekata od interesa za opće dobro iz Proračuna Općine Kaštelir-Labinci-Castelliere-S.Domenica (Klasa: 402-01/16-02/03, Ur.broj: 2167/06-03-16-1 od 01.02.2016.) i uvjeti propisani Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“, broj 26/15 i 37/21). U slučaju proturječnosti između odredbi ovog Ugovora te odredbi iz drugih Priloga (opisnog obrasca i obrasca proračuna), primjenjuju se kao pravovaljane odredbe ovog Ugovora.

**Članak 20.**

Ovaj je Ugovor sačinjen u četiri (4) istovjetna primjerka, po dva za svaku ugovornu stranku.

**Članak 21.**

Ugovorne stranke razumiju odredbe ovog Ugovora te ga u znak prihvaćanja vlastoručno potpisuju.

KLASA: 402-01/25-02/01

URBROJ: 2163-21-02-25-10

Kaštelir-Castelliere, \_\_. \_\_\_\_\_\_ 2025.

DAVATELJ FINANCIJSKE POTPORE: KORISNIK FINANCIJSKE POTPORE:

OPĆINA KAŠTELIR-LABINCI

CASTELLIERE-S.DOMENICA

OPĆINSKI NAČELNIK PREDSJEDNIK/CA

Đulijano Petrović

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_